Ir-Regolament tal-Kummissjoni (KE) Nru 1216/2002
tal-5 ta’ Lulju 2002
li jemenda r-Regolament (KE) Nru 2300/97 dwar regoli dettaljati biex ikun implimentat ir-Regolament tal-Kunsill (KE) Nru 1221/97 li jistabbilixxi regoli ġenerali għall-applikazzjoni ta’ miżuri biex tittejjeb il-produzzjoni u l-marketing ta’ l-għasel
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Waqt li kkunsidrat ir-Regolament tal-Kunsill (KE) Nru 1221/97 tal-25 ta’ Ġunju 1997 li jistabbilixxi regoli ġenerali għall-applikazzjoni ta’ miżuri biex tittejjeb il-produzzjoni u d-distribuzzjoni ta’ l-għasel [1], kif emendat bir-Regolament (KE) Nru 2070/98 [2], u partikolarment l-Artikolu 5 tiegħu,
Billi:
(1) Ir-Regolament tal-Kummissjoni (KE) Nru 2300/97 [3], kif l-aħħar emendat bir-Regolament (KE) Nru 1336/2001 [4], li jistabbilixxi regoli ġenerali għall-applikazzjoni ta’ miżuri biex tittejjeb il-produzzjoni u d-distribuzzjoni ta’ l-għasel.
(2) Kienu saru xi tibdiliet għan-numru ta’ doqqajs fil-komunikazzjonijiet ta’ l-Istati Membri biex jaġġornaw l-informazzjoni strutturali dwar is-sitwazzjoni fis-settur kif hemm provvediment dwar dan fl-Artikolu 1(a) tar-Regolament (KE) Nru 2300/97. Bħala riżultat, l-Anness I ta’ dak ir-Regolament għandu jkun emendat.
(3) L-Artikolu 2(2) tar-Regolament (KE) Nru 2300/97 jistabbilixxi data finali għall-implimentazzjoni ta’ miżuri permezz ta’ programmi annwali. Bħala riżultat, l-Anness I il-ġdid għandu jkun japplika għall-ewwel darba għall-programmi annwali li jkopru s-sena tas-suq 2002/03
(4) Il-miżuri li hemm provvediment dwarhom f’dan ir-Regolament huma bi qbil ma’ l-opinjoni tal-Kumitat ta’ Ġestjoni għal-Laħam tat-Tjur u għall-Bajd,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 2300/97 huwa mibdul bl-Anness ta’ hawn taħt.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika għall-ewwel darba għall-programmi annwali li jkopru s-sena tas-suq 2002/03.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-5 ta’ Lulju 2002.